સોની ટીવીની નવી સિરિયલ 'બેહદ' હાલ ચર્ચાનો વિષય છે, એના બે કારણો છે. એક તો આ સિરિયલની વાર્તા અન્ય હિન્દી સિરિયલોની બીબાઢાળ વાર્તા કરતા જરા અલગ છે, આ સ્ટોરીને સસ્પેન્સ-થ્રિલરનો ટચ આપવામાં આવ્યો છે. બીજું કારણ છે સ્ટોરીની સ્ટારકાસ્ટ. હિરો કુશલ ટંડને બિગ બોસમાંમાં ખૂબ પોપ્યૂલારિટિ મેળવી હતી, જ્યારે 'દિલ મિલ ગયે' ફેમ હિરોઇન જેનિફર વિંગેટ કરણ સિંઘ ગ્રોવર સાથેના ડિવોર્સ પછી પહેલી વાર મેઇન લીડ તરીકે જોવા મળી છે.